SAT ผลงานดีขึ้นใน H2/60 แนะซื้อราคาเป้าหมาย 18.20 บาท
SAT ผลงานดีขึ้นใน H2/60 แนะซื้อราคาเป้าหมาย 18.20 บาท
20 พ.ค. 2560

บล.ฟิลลิป (ประเทศไทย) ระบุในบทวิเคราะห์วันนี้ (19 พ.ค.) ว่า บริษัท สมบูรณ์ แอ๊ดวานซ์ เทคโนโลยี จำกัด (มหาชน) หรือ SAT แนวโน้มไตรมาส 2/60 คาดยอดขายทรงตัว เทียบช่วงเดียวกันของปีก่อน แต่อ่อนตัว เทียบไตรมาสก่อนหน้าจากที่มีวันหยุดยาวค่อนข้างมาก ส่งผลให้ครึ่งแรกปีนี้ยังไม่สดใส แต่เชื่อจะทยอยดีขึ้นในช่วงครึ่งปีหลังจากเป็นช่วง High Season บวกกับงานในกลุ่มเครื่องจักรกลการเกษตรที่คาดจะทยอยผลิตสูงขึ้น เทียบไตรมาสก่อนหน้ารวมทั้งปีที่ 67 พันคัน +14% เทียบช่วงเดียวกันของปีก่อน จากความกังวลต่อภัยแล้งที่ลดลงและลูกค้าส่งออกได้มากขึ้น
คงประมาณการกำไรปี 60 ไว้ที่ 644 ลบ. +6.0% เทียบช่วงเดียวกันของปีก่อน แต่ปรับสมมติฐานยอดขายลงมาเล็กน้อยที่ 8,407 ลบ. +1.3% เทียบช่วงเดียวกันของปีก่อน จากคาดการณ์อัตรากำไรขั้นต้นที่ 15.1% (จากเดิมคาด 15.0%) เทียบกับปีก่อนหน้าที่ 14.9% แนวโน้มผลการดำเนินงานครึ่งปีแรกยังไม่ดีนัก แต่เชื่อจะทยอยดีขึ้นในช่วงครึ่งปีหลัง คงคำแนะนำ “ซื้อ” ราคาพื้นฐานปี 60 ที่ 18.20 บ./หุ้น อิง P/E 12 เท่า